cyanic-selkie/wikianc huggingface dataset:
คาวาโงเอะ (จังหวัดมิเอะ)
เศรษฐกิจ
เศรษฐกิจพื้นฐานของเมืองคาวาโงเอะ ได้แก่ การเกษตร และการประมงเชิงพาณิชย์ เมืองนี้ยังเป็นที่ตั้งของโรงไฟฟ้าคาวาโงเอะของบริษัทชูบุอิเล็กทริกพาวเวอร์ (Chubu Electric Power)
ประเทศสโลวีเนีย
การเมืองในช่วง พ.ศ. 2533 – 2547
ในเดือนตุลาคม 2543 สโลวีเนียได้จัดการเลือกตั้งทั่วไป ผลการเลือกตั้งปรากฏว่าพรรค LDS ของนาย Drnovsek ยังคงได้รับความนิยมจากประชาชน นาย Drnovsek ได้จัดตั้งรัฐบาลผสม 4 พรรค โดยร่วมกับพรรค United List of Social Democrats (ZLSD) พรรค SLS+SKD และพรรค Democratic Party of Retired Persons of Slovenia (DeSUS) โดยนาย Drnovsek ยังคงได้รับการเสนอชื่อให้ดำรงตำแหน่งนายกรัฐมนตรี ต่อมา ในเดือนพฤศจิกายน 2545 นาย Drnovsek ได้ลงสมัครรับเลือกตั้งในตำแหน่งประธานาธิบดีและได้รับเลือกตั้ง จึงได้แต่งตั้งนาย Anton Rop เป็นนายกรัฐมนตรี โดยรัฐสภาได้ให้การรับรองเมื่อวันที่ 11 ธันวาคม 2545
ภูมิศาสตร์
สโลวีเนียตั้งอยู่ในบริเวณภูมิภาคกลางและตะวันออกเฉียงใต้ของทวีปยุโรปติดกับเทือกเขาแอลป์และมีชายฝั่งติดกับทะเลเมดิเตอร์เรเนียน ตั้งอยูที่ละติจูด 45 องศาถึง 47 องศาเหนือและจากลองจิจูด 13 องศาถึง 17 องศาตะวันออก โดยเส้นเมริเดียนที่ 15 องศาตะวันออกเป็นเส้นที่เกือบจะแบ่งประเทศเป็น2ฝั่งพอดี เซนทรอยด์ของสโลวีเนียตั้งอยู่ที่พิกัด 46°07'11.8" N และ 14°48'55.2" E ในซิลิบนาเขตเทศบาลลิทิยา ทริกลาฟคือจุดสูงสุดของสโลวีเนียมีความสูง 2,864 เมตร ประเทศสโลวีเนียมีค่าเฉลี่ยอยู่เหนือระดับน้ำทะเล 557 เมตร
4 ภูมิภาคหลักในยุโรปเจอได้ในสโลวีเนีย: เทือกเขาแอลป์ ที่ราบพันโนเนีย ทะเลเมดิเตอร์เรเนียนและไดนาริกแอลป์ ถึงแม้ว่าชายฝั่งทะเลเอเดรียติกจะใกล้กับทะเลเมดิเตอร์เรเนียนแต่พื้นที่ของสโลวีเนียส่วนใหญ่อยู่ในบริเวณลุ่มน้ำของทะเลดำ เทือกเขาแอลป์รวมทั้งจูเลียนแอลป์ เทือกเขาแคมนิก-ซาวินยาแอลป์ เทือกเขาคาราเวกซ์ร่วมทั้งเทือกเขาโพโฮเจห์ครอบคลุมสโลวีเนียตอนเหนือตามแนวชายแดนออสเตรีย ชายฝั่งของประเทศสโลวีเนียจากอิตาลีถึงโครเอเชียยาวประมาณ 47 กิโลเมตร
คำว่าภูมิประเทศคาสต์ (Karst topography) หมายถึงที่ราบสูงคาสต์ทางตะวันตกเฉียงใต้ของสโลเวเนีย เป็นภูมิภาคหินปูนของแม่น้ำใต้ดิน ทางแคบระหว่างเขาและถ้ำระหว่างลูบลิยานาและทะเลเมดิเตอร์เรเนียน ที่ราบพันโนเนียทางภาคตะวันออกและภาคตะวันออกเฉียงเหนือติดชายแดนโครเอเชียและฮังการีเป็นที่ราบใหญ่ของประเทศอย่างไรก็ตามภูมิประเทศสโลวีเนียส่วนใหญ่เป็นเนินเขาและภูเขา พื้นที่สูงกว่า 200 เมตรเหนือระดับน้ำทะเลคิดเป็นประมาณ 90% ของประเทศ
ประชากร
2 ล้านคน (พ.ศ. 2546) ชาวสโลวีน ร้อยละ 92 ชาวโครอัต ร้อยละ 1 ชาวเซิร์บ บอสเนีย ฮังกาเรียน และอื่น ๆ
โซเดียมซัลไฟต์
โซเดียมซัลไฟต์ (Sodium sulfite อาจเขียน sodium sulphite) เป็นเกลือโซเดียมที่ละลายน้ำได้ของกรดซัลฟิวรัส (sulfurous acid) สูตรโมเลกุลเป็น Na2SO3 ใช้ป้องกันไม่ให้ผลไม้แห้งเปลี่ยนสี และกันเนื้อสัตว์เน่าเสีย และใช้ประโยชน์เช่นเดียวกับ โซเดียมไธโอซัลเฟตเพื่อเปลี่ยนธาตุฮาโลเจน ไปเป็นกรดไฮโดรฮาลิก ในการถ่ายรูปและลดระดับคลอรีนในสระว่ายน้ำ
สารกลุ่มซัลไฟต์ เมื่อถูกความร้อนจะสลายให้ก๊าซซัลเฟอร์ไดออกไซด์ (Sulfur dioxide : SO2) หรือ ซัลฟูรัสแอนไฮดราย
(sulfurous anhydride) หรือ ซัลฟูรัสออกไซด์ (sulfurous oxide) SO2 เป็นก๊าซที่มีสภาวะเป็นกรด ไม่ติดไฟ มีกลิ่นฉุนรุนแรง
ทำให้หายใจไม่ออก มีน้ำหนักกว่าอากาศ 2.264 เท่า ละลายได้ดีในน้ำ ละลายในน้ำแล้วให้กรดซัลฟิวรัส
การใช้สารในกลุ่มซัลไฟต์ในอาหาร
2. เป็นวัตถุกันหืน (antioxidant) 2 ยับยั้งปฏิกิริยาการเกิดสีน้ำตาลเนื่องจากเอนไซม์ (enzymatic browning reaction)
และปฏิกิริยาการเกิดสีน้ำตาลที่ไม่เกี่ยวข้องกับเอนไซม์ (non enzymatic browning reaction) ใช้ในอาหารที่เป็นผักผลไม้สด
ผักผลไม้แห้ง ผักผลไม้ดอง ผักผลไม้แช่อิ่ม ผลไม้กวน แยม (jam) น้ำตาลทราย น้ำตาลปี๊บ น้ำเชื่อม และผลิตภัณฑ์แป้ง เช่น
วุ้นเส้น เส้นหมี่ และก๋วยเตี๋ยว ใช้ในเจลาติน (gelatin) ถั่วบรรจุกระป๋อง หน่อไม้กระป๋อง เห็ดกระป๋อง กะทิกระป๋อง มันฝรั่งกระป๋อง
พิษของสารซัลไฟต์
แต่ถ้ามากเกินไปจะมีผลไปลดประสิทธิภาพการใช้โปรตีน และไขมันในร่างกายของคนเราและมีฤทธิ์ทำลายวิตามิน B1 ด้วย
ถ้า SO2 สะสมในร่างกายมากๆ อาจทำให้หายใจ ติดขัด ปวดท้อง ท้องร่วง เวียนศีรษะ อาเจียน หมดสติ และอาจตายได้ในผู้ที่แพ้มาก
หรือเป็นหอบหืด
ปริมาณการใช้
เนื่องจากสารในกลุ่มซัลไฟต์ มีพิษและเป็นสารก่อภูมิแพ้ (food allergen) จากพระราชบัญญัติ อาหารของการะทรวงสาธารณสุข
ได้กำหนดการใช้เกลือซัลไฟด์ เกลือไบซัลไฟด์ของโซเดียมและโพแทสเซียมเป็นอาหารควบคุมเฉพาะ ต้องมีคุณภาพเป็นไป
ตามกฏกระทรวงสาธารณสุขฉบับที่ 84 (พ.ศ. 2527) เรื่องวัตถุเจือปนอาหารและได้กำหนดปริมาณการใช้ของสารดังกล่าวใน
อาหารบางชนิด ได้แก่ น้ำตาลทราย น้ำตาลมะพร้าว วุ้นเส้น เส้นหมี่ เส้นก๋วยเตี๋ยว แอพริคอตแห้ง ลูกเกต กุ้งเยือกแข็ง และ
เนื้อกุ้งดิบ
นางสาวสยาม
นางสาวสยาม (Miss Siam) เครื่องบินพลเรือนลำแรกของประเทศไทย เป็นชื่อของเครื่องบิน OX-5 Travel Air 2000 เครื่องยนต์เคอติส 10 แรงม้า ความเร็วเต็มที่ 75 ไมล์ต่อชั่วโมง ปีก 2 ชั้น 2 ที่นั่ง โครงเหล็กห่อหุ้มด้วยผ้า ปีกโครงสร้างภายในเป็นไม้ หุ้มด้วยผ้าแฟบริค เป็นเครื่องบินส่วนตัวของนาวาอากาศเอกเลื่อน พงษ์โสภณ ซื้อมาเมื่อ พ.ศ. 2475 ในราคา 6000 บาท
เมื่อวันที่ 18 มิถุนายน พ.ศ. 2475 เครื่องบินนางสาวสยามได้ทำการบินไปเชื่อมสัมพันธไมตรีกับประเทศจีน โดย นาวาอากาศเอกเลื่อน พงษ์โสภณ เป็นผู้ทำการบินจากกรุงเทพฯ ผ่านประเทศลาว ประเทศเวียดนาม ไปสิ้นสุดที่เมืองซัวเถา ประเทศจีน ใช้เวลาเดินทาง 5 วัน
เมื่อ พ.ศ. 2545 เครื่องบินนางสาวสยามได้รับการปรับปรุงและอนุรักษ์ โดยสร้างขึ้นมาใหม่ ใช้เครื่องยนต์เดิม ภายใต้การดูแลของ มูลนิธิอนุรักษ์และพัฒนาอากาศยานไทย ในพระบรมราชูปภัมภ์ และมีความพยายามที่จะบินย้อนเส้นทางของนาวาอากาศเอกเลื่อน พงษ์โสภณ เพื่อเป็นการเฉลิมฉลอง 70 ปีครบรอบการบินครั้งประวัติศาสตร์ เมื่อ พ.ศ. 2475 โดยใช้นักบินจำนวน 6 คน นำโดยนาวาอากาศเอกวีระยุทธ ดิษยะศริน
ระบบหน่วยวัดระหว่างประเทศ
ระบบหน่วยวัดระหว่างประเทศ หรือ ระบบเอสไอ (International System of Units) หรือ ซิสแตแม็งแตร์นาซียอนาลดูว์นีเต (Système international d'unités: SI) เป็นระบบการวัดที่ปรับปรุงมาจากระบบเมตริก โดยเน้นการสร้างมาจากหน่วยฐานทั้งเจ็ดหน่วยและใช้ระบบเลขฐานสิบ ซึ่งถือว่าเป็นระบบการวัดที่ใช้แพร่หลายที่สุดในโลกทั้งในชีวิตประจำวันและทางวิทยาศาสตร์
ระบบเมตริกแต่เดิมนั้นแบ่งออกเป็นหลายกลุ่ม โดยระบบเอสไอได้รับการพัฒนามาจากระบบหน่วยเมตร-กิโลกรัม-วินาที (meter-kilogram-second: MKS) ในปี ค.ศ. 1960 และได้ปรับเปลี่ยนนิยามรวมถึงเพิ่มลดหน่วยฐานเอสไอมาตลอดตามการพัฒนาเทคโนโลยีทางด้านการวัด เพื่อเพิ่มความเที่ยงตรงในการวัดมากขึ้น
ระบบเอสไอเป็นระบบที่ใช้กันเกือบทั้งโลก มีเพียงสามประเทศที่ยังไม่ใช้หน่วยเอสไอเป็นมาตรฐานของหน่วยวัด ได้แก่ ไลบีเรีย พม่า และสหรัฐ แม้ในอังกฤษเองได้ยอมรับให้ใช้ระบบเอสไออย่างเป็นทางการ แม้ว่าจะไม่สามารถทดแทนระบบดั้งเดิมได้ทั้งหมด
ประวัติ
ระบบเมตริกถือกำเนิดขึ้นจากการรวบรวมหน่วยวัดต่าง ๆ โดยกลุ่มนักวิทยาศาสตร์ซึ่งได้รับการแต่งตั้งให้เป็นคณะกรรมการจากสภาผู้แทนราษฎรฝรั่งเศสและพระเจ้าหลุยส์ที่ 16 ให้สร้างระบบการวัดที่เป็นสากลและเหมาะสม (ซึ่งหนึ่งในนักวิทยาศาสตร์กลุ่มนั้นคือ อ็องตวน ลาวัวซีเย ผู้ได้รับฉายาว่าเป็น "บิดาแห่งเคมีสมัยใหม่") ในวันที่ 1 สิงหาคม ค.ศ. 1793 สมัชชาแห่งชาติฝรั่งเศส ได้ให้นิยามของหน่วยเมตรใหม่และกำหนดความยาวมาตรฐานรวมถึงหน่วยวัดฐานสิบอื่น ๆ ในวันที่ 7 เมษายน ค.ศ. 1795 ได้กำหนดหน่วยวัดมาตรฐานไว้ห้าหน่วยในกฎหมาย Loi du 18 germinal, an III ได้กำหนดนิยามของหน่วยกรัม ขึ้นมาแทนหน่วย grave ที่มีอยู่แต่เดิม จนในวันที่ 10 ธันวาคม ค.ศ. 1799 (ภายหลังการรัฐประหารของนโปเลียน 1 เดือน) ระบบเมตริกในฝรั่งเศสก็ใช้ได้อย่างสมบูรณ์
ความต้องการในการร่วมมือระหว่างประเทศในด้านมาตรวิทยานำไปสู่การเซ็นสนธิสัญญาเมตริก 20 พฤษภาคม พ.ศ. 2418 (ค.ศ. 1875) ที่กรุงปารีส ประเทศฝรั่งเศส ซึ่งทำให้เกิดการจัดตั้งสำนักงานชั่ง ตวง วัดระหว่างประเทศ (BIPM) เพื่อกำหนดหน่วยวัดสากล คณะกรรมการมาตรวิทยาสากล (CIPM) และการประชุมมาตรวิทยาระหว่างประเทศ (CGPM) ซึ่งจัดประชุมทุก ๆ 4–6 ปี
หลังจากสงครามโลกครั้งที่ 2 ระบบมาตรวัดยังคงไม่เป็นมาตรฐาน ทั้งความหลากหลายที่เกิดจากระบบเมทริกเอง และความหลากหลายที่เกิดจากระบบมาตรวัดแบบดั้งเดิม ในการประชุมมาตรวิทยาระหว่างประเทศครั้งที่ 9 ในปี ค.ศ. 1948 จึงกำหนดให้คณะกรรมการมาตรวิทยาสากลสร้างหลักสูตรการศึกษาทางด้านมาตรวิทยาในระดับสากลขึ้นเพื่อใช้ในด้านวิทยาศาสตร์ เทคโนโลยี และการศึกษา
เพื่อที่จะสร้างหลักสูตรนี้ การประชุมมาตรวิทยาระหว่างประเทศครั้งที่ 10 จึงเห็นสมควรที่จะสร้างระบบสากลขึ้นมาจากหน่วยฐานทั้งหก โดยเพิ่มการวัดอุณหภูมิและการส่องสว่างจากแต่เดิมที่สร้างหน่วยวัดแค่ระบบกลศาสตร์และแม่เหล็กไฟฟ้า ได้แก่ เมตร กิโลกรัม วินาที แอมแปร์ องศาเคลวิน (ซึ่งภายหลังได้ตัดคำว่า "องศา" ทิ้งไป) และแคนเดลา การประชุมมาตรวิทยาระหว่างประเทศครั้งที่ 11 ปี ค.ศ. 1960 จึงได้กำหนดชื่อระบบใหม่นี้ว่า "ระบบหน่วยวัดระหว่างประเทศ" หรือที่ย่อเป็น "ระบบเอสไอ" จากชื่อระบบในภาษาฝรั่งเศสที่ว่า Système international d'unités และมีการเพิ่มหน่วยโมลเข้าเป็นหน่วยฐานในการประชุมมาตรวิทยาระหว่างประเทศครั้งที่ 14 ปี ค.ศ. 1971
ระบบที่เกี่ยวข้อง
มาตรฐานระบบหน่วยวัดระหว่างประเทศให้เป็นไปตามนี้
หน่วยเอสไอ
ระบบหน่วยวัดระหว่างประเทศ ประกอบไปด้วยชุดของหน่วยวัดเอสไอ และชุดของคำนำหน้าเอสไอ หน่วยวัดเอสไอเองแบ่งออกเป็น 2 ส่วน คือ หน่วยฐานเอสไอและหน่วยอนุพัทธ์เอสไอ
เราสามารถสร้างหน่วยอนุพัทธ์เอสไอได้ไม่จำกัดจากการนำหน่วยฐานเอสไอทั้งเจ็ดมาคูณหรือหารกัน ตัวอย่างเช่นหน่วยอนุพัทธ์ของเอสไอเกี่ยวกับความเร็วคือเมตรต่อวินาที (m/s) หน่วยอนุพัทธ์บางหน่วยอาจมีชื่อเฉพาะเนื่องจากมีการใช้บ่อย ๆ เช่นโอห์ม หน่วยของความต้านทานซึ่งมีสัญลักษณ์ Ω สามารถนิยามได้จาก Ω = m2·kg·s−3·A−2 อันมีผลมาจากนิยามเกี่ยวกับความต้านทานไฟฟ้าโดยตรง
มีหน่วยพิเศษสองหน่วยคือเรเดียนและสเตอเรเดียน ที่เดิมถูกกำหนดให้เป็นหน่วยเสริม (supplement unit) ของระบบเอสไอ แต่ภายหลังได้รับการยกเลิกและจัดเป็นหน่วยอนุพัทธ์ประเภทหนึ่งที่ไร้มิติ (dimensionless) กล่าวคือไม่มีหน่วยแทน
คำนำหน้าหน่วยเอสไอ(คำอุปสรรค)เป็นคำที่ใช้เติมข้างหน้าหน่วยเอสไอเพื่อสร้างพหุคูณของหน่วยเอสไอเดิม พหุคูณของหน่วยเอสไอจะเป็นสิบยกกำลังด้วยจำนวนเต็มเท่าต่าง ๆ และนอกเหนือจากสิบเท่า ร้อยเท่า ส่วนสิบเท่า และส่วนร้อยเท่าแล้วจะเป็นพหุคูณของพันเท่าและส่วนพันเท่าทั้งหมด
นอกเหนือจากหน่วยเอสไอแล้ว ยังมีชุดของหน่วยที่ไม่ได้เป็นหน่วยเอสไอ แต่ยอมรับให้ใช้ในระบบเอสไอได้ ซึ่งมักจะเป็นหน่วยที่ใช้เป็นประจำแต่ไม่ได้จัดอยู่ในหน่วยเอสไอ เช่น หน่วยลิตร เป็นต้น
พราวด์บอยส์
พราวด์บอยส์ (Proud Boys) เป็น<section begin="pb-lead-sentence"/>องค์การขวาจัดและฟาสซิสต์ใหม่ที่มีสมาชิกเป็นผู้ชายเป็นหลัก สนับสนุนและมีส่วนร่วมในความรุนแรงทางการเมืองในสหรัฐอเมริกา Far-right: Fascist:
Men only: Political violence:
กลุ่มมีที่มาจากนิตยสารขวาจัด ทากีส์แมกกาซีน ในปี 2016 ภายใต้การนำของผู้ร่วมก่อตั้งไวซ์มีเดียและอดีตนักวิจารณ์ แกวิน แมคคินนิส และตั้งชื่อโดยนำมาจากชื่อเพลง "พราวดอฟยัวร์บอย" จากมิวสิกคอลปี 2011 ของดิสนีย์ เรื่อง แอลัดดิน ถึงแม้จะแรกเริ่มปรากฏตัวในฐานะกลุ่มขวาจัด แมคคินนิสถอยตัวออกห่างจากขบวนการที่เขานำในต้นปี 2017 โดยระบุว่าพราวด์บอยส์นั้นเป็น "อัลท์ไลท์" ในขณะที่ประเด็นมุ่งหมายของกลุ่มขวาจัด (อัลท์ไรต์; alt-right) คือเรื่องสีผิว มีความพยายามรีแบรนด์องค์กรใหม่อย่างหนักหลังการเดินขบวนยูไนต์เดอะไรต์ของกลุ่มนิยมความสูงส่งของคนขาว เอนรีค แทรริโอเป็นประธานคนปัจจุบันของกลุ่ม นับตั้งแต่ปลายปี 2018
แซมานธา คัทเนอร์ (Samantha Kutner) จากศูนย์ต้านการก่อการร้ายสากล ระบุว่ากลุ่มพราวด์บอยส์เชื่อว่าเพศชายและวัฒนธรรมตะวันตกกำลังถูกยึดครอง ถึงแม้ว่ากลุ่มจะประกาศอย่างเป็นทางการว่าปฏิเสธคติผิวขาวเป็นใหญ่ แต่คัทเนอร์เชื่อว่า "ชาตินิยมคนขาว อย่างรุนแรง" ("Western chauvinism") เป็นรหัสสำหรับทฤษฎีสมคบคิดว่าด้วยการฆ่าล้างเผ่าพันธุ์คนขาว นอกจากนี้ สมาชิกของกลุ่มยังเคยมีส่วนร่วมในกิจกรรมที่มีลักษณะเหยียดผิวอย่างหนัก และใช้ความรุนแรงเพื่อต่อต้านฝ่ายซ้าย, มีความเป็นฟาสซิสต์ และต่อต้านสังคมนิยม พราวด์บอยส์เชิดชูความรุนแรง ดังที่ศูนย์กฎหมายความยากจนภาคใต้ (SPLC) เรียกกลุ่มนี้ว่า "คลับชกต่อยขวาจัด" ("alt-right fight club") ที่ใช้เครื่องมือในการเปรียบเปรยมาบดบังเป้าหมายในการเคลื่อนไหวที่แท้จริงของกลุ่ม องค์การขึ้นชื่อว่าเป็นกลุ่มสร้างความเกลียดชังโดย NPR ใน เดอะเทคคะเวย์ และโดย SPLC
กลุ่มถูกระงับการใข้งานบนสื่อสังคมจำนวนมาก รวมถึงเฟซบุ๊ก, อินสตาแกรม, ทวิตเตอร์ และ ยูทูบ ในวันที่ 3 กุมภาพันธ์ 2021 กระทรวงยุติธรรมสหรัฐประกาศตัดสินความผิดสมาชิกของกลุ่มในฐานสมคบคิด จากการโจมตีรัฐสภาเมื่อปี 2021 และในวันเดียวกัน กลุ่มสาขาในแคนาดายุบเลิกไปหลังถูกขึ้นชื่อเป็นองค์การก่อการร้าย นับจากนั้นมา สมาชิกพราวด์บอยส์อย่างน้อยยี่สิบสี่คนถูกตัดสินความผิดดังกล่าวจากบทบาทในเหตุการณ์ที่รัฐสภา
ภาษามอนเตเนโกร
ภาษามอนเตเนโกร (Montenegrin; ) คือวิธภาษาเชิงบรรทัดฐานของภาษาบอสเนีย-โครเอเชีย-มอนเตเนโกร-เซอร์เบีย ส่วนใหญ่ใช้โดยชาวมอนเตเนโกรและเป็นภาษาทางการของประเทศมอนเตเนโกร ภาษามอนเตเนโกรมีพื้นฐานมาจากภาษาย่อยชทอคาเวียน (ซึ่งเป็นภาษาย่อยที่แพร่หลายมากที่สุดของภาษาบอสเนีย-โครเอเชีย-มอนเตเนโกร-เซอร์เบีย) หรือหากเจาะจงลงอีกก็คือสำเนียงเฮอร์เซโกวีนาตะวันออกซึ่งยังเป็นพื้นฐานของภาษาโครเอเชีย ภาษาเซอร์เบีย และภาษาบอสเนียมาตรฐานอีกด้วย
ภาษาของมอนเตเนโกรในประวัติศาสตร์และตามธรรมเนียมเดิมมีชื่อเรียกหลายชื่อ ทั้ง "ภาษามอนเตเนโกร"  "ภาษาของเรา" และ "ภาษาเซอร์เบีย" แนวคิดเกี่ยวกับการวางมาตรฐานภาษามอนเตเนโกรแยกจากภาษาเซอร์เบียปรากฏขึ้นในคริสต์ทศวรรษ 1990 ระหว่างการล่มสลายของยูโกสลาเวีย ผ่านบรรดาผู้สนับสนุนเอกราชมอนเตเนโกรจากสหภาพรัฐเซอร์เบียและมอนเตเนโกร ภาษามอนเตเนโกรกลายเป็นภาษาทางการของมอนเตเนโกรหลังจากการให้สัตยาบันรัฐธรรมนูญฉบับใหม่เมื่อวันที่ 22 ตุลาคม ค.ศ. 2007
มาตรฐานภาษามอนเตเนโกรยังอยู่ระหว่างการพัฒนา ระบบการเขียนได้รับการกำหนดขึ้นเมื่อวันที่ 10 กรกฎาคม ค.ศ. 2009 ด้วยการเพิ่มตัวอักษรสองตัวเข้าไปในชุดตัวอักษร การใช้งานตัวอักษรดังกล่าวเป็นที่โต้เถียงและได้รับการยอมรับจากสาธารณชนในวงจำกัดโดยมีผู้เสนอตัวสะกดทางเลือก ตัวอักษรทั้งสองถูกนำมาใช้ในเอกสารทางการตั้งแต่ ค.ศ. 2009 แต่ในเดือนกุมภาพันธ์ ค.ศ. 2017 ก็ถูกรัฐสภามอนเตเนโกรตัดออกจากเอกสารทุกประเภทของรัฐ
ท้าวศรีสุดาจันทร์
ท้าวศรีสุดาจันทร์ เป็นตำแหน่งพระสนมเอกตำแหน่งหนึ่งของพระมหากษัตริย์กรุงศรีอยุธยา ซึ่งมาจากราชวงศ์อู่ทอง อีก 3 ตำแหน่งได้แก่ ท้าวศรีจุฬาลักษณ์จากราชวงศ์พระร่วง ท้าวอินทรสุเรนทรจากราชวงศ์สุพรรณภูมิ และท้าวอินทรเทวีจากราชวงศ์ศรีธรรมาโศกราช  โดยใช้เป็นการแสดงพระราชอำนาจเหนือดินแดนสยามทั้งมวล หากพระชายาองค์ใดมีประสูติกาลพระราชโอรสที่จะสืบราชสมบัติ พระชายาองค์นั้นก็จะมีฐานะที่สูงกว่าพระชายาอื่นอีก 3 พระองค์
ท้าวศรีสุดาจันทร์ที่เป็นที่รู้จักมากที่สุดประวัติศาสตร์ไทยคือ นางพระยาแม่อยู่หัวศรีสุดาจันทร์ - พระมเหสีในสมเด็จพระไชยราชาธิราชและขุนวรวงศาธิราช
ปิยะชาติ ถามะพันธ์
ปิยะชาติ ถามะพันธ์ ชื่อเล่น แมท เดิมชื่อ ปิยะฉัตร ถามะพันธ์ เป็นนักฟุตบอล สัญชาติไทย สามารถเล่นได้ทั้งตำแหน่งกองกลาง ปีกซ้าย และแบ็คซ้าย ได้แชมป์ไทยพรีเมียร์ลีก 2 สมัยกับ สโมสรฟุตบอลเอสซีจี เมืองทอง ยูไนเต็ด
อ้างอิง
1986
จีนไทเปในเอเชียนเกมส์ 2022
จีนไทเป หรือ ไต้หวัน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กาบัดดี้
ผลการแข่งขันดังนี้
วีระยุทธ ดิษยะศริน
นาวาอากาศเอก วีระยุทธ ดิษยะศริน (1 พฤษภาคม พ.ศ. 2498) เป็นอดีตพระสวามี  ใน สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นผู้อนุรักษ์และฟื้นฟู นางสาวสยาม   เครื่องบินพลเรือนลำแรกของไทยให้กลับมาใช้งานได้ เป็นพระชนกของพระเจ้าวรวงศ์เธอ พระองค์เจ้าสิริภาจุฑาภรณ์ และ พระเจ้าวรวงศ์เธอ พระองค์เจ้าอทิตยาทรกิติคุณ
ปัจจุบัน นาวาอากาศเอกวีระยุทธ ดิษยะศริน ดำรงตำแหน่ง นายกสมาคมกีฬาทางอากาศ และการบินแห่งประเทศไทย ใน พระบรมราชูปถัมภ์ ประธานมูลนิธิอนุรักษ์และพัฒนาอากาศยานไทย ในพระบรมราชูปถัมภ์  และ ประธานสมาพันธ์กีฬาทางอากาศแห่งเอเชีย คนแรกของ AFA (Airsport Federation of Asia : AFA)  อีกทั้งยังคงดำเนินธุรกิจภัตตาคารอาหารไทยชื่อ Chao Pra Ya เมืองเฮิร์นดอน รัฐเวอร์จิเนีย สหรัฐอเมริกา
ประวัติ
นาวาอากาศเอกวีระยุทธ ดิษยะศริน เกิดเมื่อวันที่ 1 พฤษภาคม พ.ศ. 2498 เป็นบุตรของพลอากาศเอก ประหยัด ดิษยะศริน อดีตกรรมการผู้อำนวยการใหญ่ บริษัทการบินไทย จำกัด (มหาชน) กับคุณหญิงวิจิตรา ดิษยะศริน (สกุลเดิม วิกิณิยะธนี) มีน้องสองคน คือ ปาริชาติ ดิษยะศริน หอวัฒนกุล อดีตภรรยาของพลตำรวจเอก เพรียวพันธ์ ดามาพงศ์  (อดีตผู้บัญชาการตำรวจแห่งชาติ) และพลอากาศเอก ชัยพฤกษ์ ดิษยะศริน (อดีตผู้บัญชาการทหารอากาศ)
อนึ่งสกุล ดิษยะศริน เป็นนามสกุลที่พระบาทสมเด็จพระมงกุฎเกล้าเจ้าอยู่หัวพระราชทานนายร้อยเอก นายโต๊ะ ผู้บังคับกองร้อยที่ 2 กองพันที่ 1 กรมทหารราบที่ 11 (รักษาพระองค์) ปรากฏใน ทะเบียนนามสกุลที่เราได้ให้ไป ในลำดับที่ 1389 สะกดว่า ดิษยศริน และสะกดอย่างโรมันว่า Tishyasarin แต่ในประกาศพระราชทานนมสกุล ครั้งที่ 17 ลงวันที่ 6 มิถุนายน พ.ศ. 2457 สะกดว่า ดิษยะศริน จึงได้ยึดถือการสะกดนามสกุลดังกล่าวสืบมา
การศึกษาและการทำงาน
นาวาอากาศเอก วีระยุทธ ดิษยะศริน รับราชการทหารอากาศ ตำแหน่งนักบินประจำหมวดบินที่ 2 หน่วยบินขับไล่โจมตีใบพัด, หน่วยบิน 112 เชียงใหม่ จากนั้นเป็นผู้บังคับฝูงบิน 411 เชียงใหม่ รองผู้บังคับกองบิน 41 เชียงใหม่ และเป็นผู้บังคับการกองบิน 41 เชียงใหม่ ก่อนจะไปดำรงตำแหน่งผู้ช่วยทูตทหารฯ ประจำกรุงวอชิงตัน ดี.ซี. สหรัฐ
ปัจจุบันลาออกจากราชการทหาร ทำธุรกิจร้านอาหารที่รัฐเวอร์จิเนีย สหรัฐ และดำรงตำแหน่งนายกสมาคมกีฬาทางอากาศและการบินแห่งประเทศไทย ในพระบรมราชูปถัมภ์ มูลนิธิอนุรักษ์และพัฒนาอากาศยานไทย ในพระบรมราชูปถัมภ์ ซึ่งผลงานที่มีชื่อเสียงคือการอนุรักษ์และฟื้นฟูเครื่องบิน นางสาวสยาม เครื่องบินพลเรือนลำแรกของไทย ให้กลับมาใช้งานได้ ภายหลังได้ย้ายกลับมาพำนักในประเทศไทย
จากการทุ่มเทให้กับการพัฒนากีฬาทางอากาศของประเทศไทย ในฐานะผู้ก่อตั้งและนายกสมาคมกีฬาทางอากาศและการบินแห่งประเทศไทย ในพระบรมราชูปถัมภ์ คนแรกของประเทศไทย สามารถสร้างนักกีฬาทางอากาศเข้าแข่งขันในมหกรรมกีฬาระดับชาติและนานาชาติ โดยนาวาอากาศเอกวีระยุทธ ดิษยะศริน เป็นผู้มีส่วนสำคัญที่ผลักดันให้นักกีฬาทางอากาศทีมชาติไทยประเภทร่มร่อน ทีมหญิง สามารถคว้าเหรียญทอง ในการแข่งขันกีฬาเอเชียนเกมส์  2018 เป็นการเข้าแข่งขันครั้งแรกของกีฬาทางอากาศและประสบความสำเร็จอย่างยิ่ง
นอกจากนั้น นาวาอากาศเอกวีระยุทธ ดิษยะศริน มีส่วนสำคัญยิ่งในการริเริ่มและผลักดันให้ประเทศไทยคว้าแชมป์บังคับโดรนประเภทบุคคลหญิง จากการแข่งขันโดรนชิงแชมป์โลก “1st FAI WORLD DRONE RACING CHAMPIONSHIPS 2018” ณ เมืองเซินเจิ้น สาธารณรัฐประชาชนจีน และคว้าแชมป์รุ่น International Challenge จากการเชิญนักบินที่มีฝีมือจาก 9 ประเทศ เข้าร่วมการแข่งขันในงาน “ALISPORTS WESG Hongkong Esports Festival 2018 International Drone Racing Challenge” ณ  เขตบริหารพิเศษฮ่องกงแห่งสาธารณรัฐประชาชนจีน
ชีวิตส่วนตัว
ปัจจุบันนาวาอากาศเอกวีระยุทธ สมรสกับกับคุณจิตสิรินท์ ดิษยะศริน (แพตตี้)
ฉัตรดาว สิทธิผล
ฉัตรดาว สิทธิผล ( เกิด 5 ธันวาคม พ.ศ. 2535) เป็นนักแสดงและนางแบบชาวไทย เริ่มเข้าสู่วงการบันเทิงไทยจากเวทีการประกวดนางสาวไทยประจำปี 2555
การศึกษา
ฉัตรดาวจบการศึกษาเรียนจบมัธยมปลายจากโรงเรียนราชินีบน และสำเร็จการศึกษาปริญญาตรีที่ คณะครุศาสตร์ จุฬาลงกรณ์มหาวิทยาลัย ได้รับเกียรตินิยมอันดับ 1 พระราชทานปริญญาบัตร เมื่อวันที่ 20 ตุลาคม พ.ศ. 2559 และ สำเร็จการศึกษาระดับปริญญาโท คณะจิตวิทยา จุฬาลงกรณ์มหาวิทยาลัย จบการศึกษา พ.ศ. 2562
การทำงาน
ฉัตรดาวเริ่มเข้าสู่วงการบันเทิงไทยจากเวทีการประกวดมงกุฏนางสาวไทยประจำปี 2555 และเป็นหนึ่งในผู้เข้ารอบใน 18 คนสุดท้ายและเมื่อในปี 2559 ได้ร่วมแสดงละครเทิดพระเกียรติใต้ร่มพระบารมี ชุด จากฟากฟ้าสุราลัยเมื่อในปี 2560 ฉัตรดาวลงนามสัญญาในฐานะนักแสดงในสังกัดช่อง 7 มีผลงานละครเรื่อง อกธรณี ซึ่งเป็นที่รู้จักกันในบทบาท "โลมตา" และภายหลังแสดงเป็นนางเอกละครเย็นเรื่องแรกเรื่อง ลูกหลง
ในปี 2561 ฉัตรดาวมีผลงานละครเย็นและเป็นที่รู้จักกันในบทบาท "ฝนโปรย วรุณประภา" จากละครเรื่อง ถิ่นผู้ดี ประกบคู่กับ ออย ธนา สุทธิกมล เป็นครั้งแรก
ปี 2564 ฉัตรดาวได้ออกมาเป็นนักแสดงอิสระหลังอยู่ช่อง 7มา 4 ปี โดยละครเรื่องสุดท้ายที่เธอแสดงไว้ให้กับทางช่อง 7คือเรื่อง วงเวียนหัวใจ
ประเทศอาร์เจนตินาในโอลิมปิกฤดูร้อน 1936
ประเทศอาร์เจนตินา เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติอาร์เจนตินาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 51 คน ใน 8 ชนิดกีฬา ผลการแข่งขันครั้งนี้ประเทศอาร์เจนตินาได้รับเหรียญรางวัลแบ่งเป็น 2 เหรียญทอง 2 เหรียญเงิน และ 3 เหรียญทองแดง รวมทั้งหมด 7 เหรียญ
กรีฑา
ผลการแข่งขันดังนี้ :
ฮานะ คิมูระ
ฮานะ คิมูระ (木村花; ; 3 กันยายน ค.ศ. 1997 – 23 พฤษภาคม ค.ศ. 2020) เป็นนักมวยปล้ำอาชีพหญิงชาวญี่ปุ่น เธอเป็นที่รู้จักเมื่อครั้งที่เธออยู่ในสมาคมมวยปล้ำหญิงเวิลด์วันเดอร์ริงสตาร์ดอมตั้งแต่ ค.ศ. 2016 ถึง 2020 และเรสเซิล-1 นอกเหนือจากการปรากฏตัวให้แก่บริษัทต่างชาติ เช่น ริงออฟออเนอร์, โปร-เรสลิง: อีฟ รวมถึงสมาคมต่าง ๆ ในประเทศเม็กซิโก ทั้งนี้ คิมูระเป็นนักมวยปล้ำรุ่นที่สอง ซึ่งแม่ของเธอ เคียวโกะ คิมูระ เป็นอดีตนักมวยปล้ำอาชีพ
เธอเคยร่วมแสดงในฟูจิเทเลวิชัน และซีรีส์เรียลลิตีโชว์เน็ตฟลิกซ์อย่างเทอร์เรซเฮาส์: โตเกียว 2019–2020 ซึ่งเป็นภาคที่ห้าของแฟรนไชส์เทอร์เรซเฮาส์ โดยหลังจากทวีตที่น่าหนักใจซึ่งกล่าวถึงการวิพากษ์วิจารณ์ออนไลน์จากผู้ชมเทอร์เรซเฮาส์ที่ส่งตรงมาที่เธอ เธอถูกพบว่าเสียชีวิตในอพาร์ตเมนต์ของเธอในโตเกียวเมื่อวันที่ 23 พฤษภาคม ค.ศ. 2020 ซึ่งการเสียชีวิตของเธอได้รับการตัดสินว่าเป็นการฆ่าตัวตายในเดือนธันวาคม ค.ศ. 2020
อาชีพตอนต้น
ก่อนประกอบอาชีพมวยปล้ำอาชีพ คิมูระได้ชนะการแข่งดีดีที ไอรอนแมนเฮฟวีเมทัลเวตแชมเปียนชิปหนึ่งสมัยเมื่อวันที่ 21 สิงหาคม ค.ศ. 2005 ที่งานแสดงสดในโตเกียว จากนั้นจึงเสียตำแหน่งให้เคียวโกะ ซึ่งเป็นแม่ของเธอ
ในคริสต์ทศวรรษ 2010 คิมูระได้รับการฝึกที่มหาวิทยาลัยมวยปล้ำอาชีพของเรสเซิล-1
เรสเซิล-1 (ค.ศ. 2016–2019)
หลังจากสำเร็จการศึกษาจากสถาบันฝึกของสมาคมเรสเซิล-1 เธอได้รับการเปิดตัวเพื่อเลื่อนชั้นในวันที่ 30 มีนาคม ค.ศ. 2016 โดยปะทะกับเรกะ ไซกิ ซึ่งเป็นเพื่อนร่วมชั้นของเธอ ในความพยายามที่ทำให้แพ้ และทั้งคู่ปล้ำกันหลายครั้งตลอด ค.ศ. 2016 ในเรสเซิล-1
เมื่อวันที่ 7 สิงหาคม ค.ศ. 2016 คิมูระได้ปล้ำกับแม่ของเธอในการแข่ง ครั้นเมื่อวันที่ 18 กันยายน ค.ศ. 2016 คิมูระคว้าตำแหน่งผู้ชนะรายการแรกของเธอในเจดับเบิลยูพี จูเนียร์แชมเปียนชิป โดยเป็นฝ่ายชนะยาโกะ ฟูจิงาซากิ ในรอบชิงชนะเลิศ แล้วเธอก็เป็นฝ่ายแพ้เจดับเบิลยูพี จูเนียร์แชมเปียนชิป เมื่อวันที่ 28 ธันวาคม ค.ศ. 2016 ให้แก่ยาโกะ ฟูจิงาซากิ ส่วนวันที่ 22 มกราคม ค.ศ. 2017 แม่ของเธอได้อำลาสังเวียน ซึ่งในรายการเกษียณอายุของเตียวโกะนั้น คิมูระเอาชนะแม่ของเธอในการแข่งเดี่ยวและในรายการเดียวกัน โดยทั้งสองได้ร่วมทีมในการแข่งทรีโอด้วยความพยายามเพื่อชัยชนะ
ในช่วง ค.ศ. 2017 คิมูระแบ่งเวลาระหว่างเรสเซิล-1, เซ็นไดเกิลส์โปรเรสลิง และสตาร์ดอมในขณะที่เป็นนักแสดงตามสัญญาของเรสเซิล-1 คิมูระกลายเป็นสมาชิกรายการของเรสเซิล-1 อย่างเป็นทางการในวันที่ 9 มกราคม ค.ศ. 2018 กระทั่งเธอออกทัวร์ต่างประเทศในช่วงต้น ค.ศ. 2018 โดยแข่งสำหรับริงออฟออเนอร์, โปร-เรสลิง: อีฟ และสมาคมต่าง ๆ ในประเทศเม็กซิโก
ครั้นเมื่อวันที่ 21 มีนาคม ค.ศ. 2019 คิมูระประกาศว่าเธอจะออกจากเรสเซิล-1
สถาบันสถาปนาและปฐมภพ
สถาบันสถาปนาและปฐมภพ (Foundation's Edge) เป็นนิยายวิทยาศาสตร์เล่มที่สี่ของหนังสือชุดสถาบันสถาปนา ฉบับภาษาอังกฤษตีพิมพ์ครั้งแรก ค.ศ. 1982 นับเป็นเวลาสามสิบปีห่างจากนิยายเล่มก่อนหน้า สถาบันสถาปนาและปฐมภพชนะรางวัลฮิวโก สาขานวนิยายยอดเยี่ยมใน ค.ศ. 1983 และได้รับการเสนอชื่อชิงรางวัลเนบิวลา ในปี ค.ศ. 1982
เนื้อเรื่องย่อ
Stiftelseserien
บาสตาร์ซ
บาสตาร์ซ (Bastarz; 바스타즈) เป็นยูนิตอย่างเป็นทางการของบล็อกบี กลุ่มบอยแบนด์ชาวเกาหลีใต้ ก่อตั้งขึ้นในเดือนเมษายน พ.ศ.2558 ประกอบด้วยสมาชิกสามคนคือ บี-บอม, ยูควอน และพีโอ เปิดตัวด้วยมินิอัลบั้มแรกชื่อว่า Conduct Zero เมื่อวันที่ 14 เมษายน พ.ศ.2558 และได้เปิดตัวมินิอัลบั้มที่สองของคือ Welcome 2 Bastarz ในวันที่ 31 ตุลาคม พ.ศ.2559 และ I'm a Mess เป็นอัลบั้มที่สามที่เปิดตัวเมื่อ 28 มีนาคม พ.ศ.2562
บีฟเวลลิงตัน
บีฟเวลลิงตัน (Beef Wellington) เป็นการเตรียมสเต๊กเนื้อสันใน (fillet steak) ราดด้วยปาเต (มักเป็นปาเตเดฟัวกรา) และดักเซล (duxelles) ซึ่งห่อในพัฟเพสตรี (puff pastry) แล้วนำไปอบ บางสูตรมีการห่อเนื้อราดในเครป (crêpe) เพื่อรักษาความชื้นและเพื่อป้องกันไม่ให้เพสตรีเปียกชุ่ม อาจห่อและอบเนื้อสันในทั้งชิ้น แล้วหั่นเพื่อเสิร์ฟ หรืออาจหั่นเนื้อสันในออกเป็นส่วน ๆ ก่อนห่อแล้วนำไปอบก็ได้
ยาอุนเด
ยาอุนเด (Yaoundé) เป็นเมืองหลวงของประเทศแคเมอรูน และเป็นเมืองใหญ่เป็นอันดับ 2 ของประเทศ ตามหลังดูอาลา ตั้งอยู่ตอนกลางของประเทศ อยู่เหนือจากระดับน้ำทะเล 750 เมตร (2,500 ฟุต)
คณะผู้แทนทางทูตของประเทศญี่ปุ่น
รายชื่อสถานเอกอัครราชทูตและสถานกงสุลใหญ่ของประเทศญี่ปุ่นในประเทศต่าง ๆ (ไม่รวมสถานกงสุลใหญ่กิตติมศักดิ์)
สเตฟาน เซสเซยง
สเตฟาน เซสเซยง (Stéphane Sessègnon, เกิด 1 มิถุนายน ค.ศ. 1984) เป็นนักฟุตบอลชาวเบนิน ปัจจุบันเล่นให้กับสโมสรฟุตบอลเกงเกลอเบอลีจี ในระดับเฟิร์ส ลีก ประเทศตุรกี
แหล่งข้อมูลอื่น
1988
เพนโทบาร์บิทอล
เพนโทบาร์บิทอล (Pentobarbital ใช้โดย INN, AAN, BAN, USAN) หรือ เพนโตบาร์บิโทน (Pentobarbitone ชื่อเดิมใช้โดย AAN และ BAN) เป็นบาร์บิเชอริตที่ออกฤทธิ์สั้น เพนโทบาร์บิทอลสามารถอยู่ในรูปแบบของกรดอิสระหรือเกลือของธาติ เช่น โซเดียมและแคลเซียม กรดอิสระละลายเพียงเล็กน้อยในน้ำและเอทานอล
ในปริมาณมากเพนโทบาร์บิทอลหยุดการหายใจและทำให้เสียชีวิต ในสหรัฐมีการใช้ยาเพื่อประหารชีวิตนักโทษ ทว่าบริษัทอย่าง Lundbeck (หนึ่งในผู้ผลิต) ไม่อนุญาตให้ขายยาแก่เรือนจำหรือกรมราชทัณฑ์เพื่อการประหารชีวิต
ทางการแพทย์
เพนโทบาร์บิทอลมักถูกใช้เป็นยาระงับประสาท, ยานอนหลับระยะสั้น, ยาก่อนยาสลบ และใช้เพื่อควบคุมอาการชักในสถานการณ์ฉุกเฉิน
นอกจากนี้ยังถูกใช้เป็นยาระงับความรู้สึกสำหรับสัตว์
เพนโทบาร์บิทอลยังใช้เพื่อลดแรงกดดันภายในกะโหลกสำหรับคนไข้ที่มีกลุ่มอาการเรย์, อาการบาดเจ็บทางสมอง และทำให้คนไข้ซึ่งมีอาการสมองขาดเลือดเฉพาะที่อยู่ในอาการโคม่า อาการโคม่านำโดยเพนโทบาร์บิทอลถูกใช้กับคนไข้ที่อยู่ในภาวะตับวายเฉียบพลันซึ่งไม่ตอบสนองต่อการรักษาด้วยแมนนิทอล
การุณยฆาต
เพนโทบาร์บิทอลสามารถทำให้เสียชีวิตหากใช้ในปริมาณมาก จึงมีการใช้ยาเพื่อการุณยฆาตทั้งในมนุษย์และสัตว์ โดยอาจใช้เดี่ยว ๆ หรือใช้ร่วมกับสารอื่น เช่น เฟนิโทอิน
ปริมาณยาเพนโทบาร์บิทอลซึ่งใช้ในแพทยานุเคราะหฆาตในสหรัฐรวมทั้งรัฐออริกอน, วอร์ชิงตัน, เวอร์มอนต์ และแคลิฟอร์เนียร์ (ข้อมูล ณ มกราคม พ.ศ. 2559) อยู่ที่ 10 กรัม ในรูปของเหลว เป็นปริมาณที่มากกว่าการใช้เพื่อควบคุมภาวะชักต่อเนื่อง
การประหารชีวิต
มีการใช้เพนโทบาร์บิทอลเพื่อประหารชีวิตนักโทษในสหรัฐเมื่อยาที่ใช้ปกติขาดตลาด อย่างไรก็ตาม การใช้ยานี้เพื่อประหารชีวิตผิดกฎหมายในประเทศเดนมาร์ก หลังการต่อต้านอย่างรุนแรงโดยสื่อประเทศเดนมาร์ก ทำให้ Lundbeck เจ้าของยา ต้องหยุดการขายให้รัฐในสหรัฐที่มีโทษประหารชีวิต ผู้จัดจำหน่ายยาในสหรัฐถูกสั่งห้ามไม่ให้ขายให้กับลูกค้าที่ปฏิบัติหรือมีส่วนร่วมในการประหารชีวิตมนุษย์
จอห์น วู
จอห์น วู (John Woo, 吳宇森, พินอิน: Wú Yǔsēn) ผู้กำกับภาพยนตร์ชาวฮ่องกงที่ไปมีผลงานในฮอลลีวูดและมีชื่อเสียงในระดับโลก  เกิดเมื่อวันที่ 23 กันยายน ค.ศ. 1946 ณ เมืองกว่างโจว ประเทศจีน มีชื่อในภาษาจีนว่า อู๋ อี่ว์เซิน  ในช่วงวัยเด็กครอบครัวของเขามีปัญหาทางการเมืองของจีนอยู่มาก จึงทำให้ต้องเขามาอาศัยในฮ่องกงในปี ค.ศ. 1953 ต่อมาพ่อของเขาก็ล้มป่วย ไม่สามารถหาเลี้ยงชีพให้กับครอบครัวได้ ทำให้เขาต้องพึ่งเงินจากทางโบสถ์เพื่อใช้เรียนหนังสือ
ภาพยนตร์
หลังจากพ่อของเขาเสีย จอห์นเริ่มสนใจงานภาพยนตร์เป็นอย่างมาก แต่ในขณะนั้นฮ่องกงยังไม่มีสถาบันสอนการผลิตภาพยนตร์เลย ทำให้เขาต้องทำงานในส่วนของการเป็นเด็กในกองถ่ายภาพยนตร์ เขาเริ่มทำงานให้กับบริษัทภาพยนตร์ที่ คาเธ่ต์ สตูติโอ และเขาก็ย้ายมาทำงานที่ ชอว์ บราเดอร์ส โดยทำงานเป็นผู้ช่วยผู้กำกับให้กับ จางเชอะ โดยงานภาพยนตร์ของเขา ล้วนได้รับแรงบันดาลใจมากจากจางเชอะด้วย จอห์นเริ่มมีผลงานภาพยนตร์เรื่องแรกคือ The Dragon Tamers (1975) และ The Young Dragons (1975) เป็นภาพยนตร์กังฟูโบราณปนดราม่า Hand of Death (1976) แต่เรื่อง Last Hurrah for Chivalry (1979) กลับไม่ประสบความสำเร็จเลย
ในช่วงต้นทศวรรษที่ 80 จอห์นหันมาทำภาพยนตร์แนวตลกเป็นส่วนใหญ่ โดยมีเรื่อง From Riches to Rags (1980) Laughing Times (1981) Plain Jane to the Rescue (1982) และ To Hell with the Devil (1982) แต่ทุกเรื่องก็ประสบความสำเร็จพอสมควร จนช่วงหลังจากนั้น เขาก็อยู่ในช่วงวิกฤติของชีวิต เพราะผลงานเริ่มไม่ประสบความสำเร็จอีกครั้ง ทั้ง The Time You Need a Friend (1985) และ Heroes Shed No Tears (1986) (เปลี่ยนชื่อมาจาก Suset Warriors)
ผ่านวิกฤติ
การแจ้งเกิดครั้งใหม่ของเขาเกิดขึ้นในปี ค.ศ. 1986 โดยการช่วยเหลือของ ฉีเคอะ โดยเขามอบหมายงานกำกับเรื่อง A Better Tomorrow (1986) หรือ โหด เลว ดี ซึ่งเป็นภาพยนตร์ในแนวแอ็คชั่นแก็งค์สเตอร์ที่ประสบความสำเร็จอย่างมาก โดยกวาดรายได้ทั่วฮ่องกง และสามารถคว้ารางวัลม้าทองคำ (ตุ๊กตาทองฮ่องกง) มาถึง 5 รางวัล รวมถึงภาพยนตร์ยอดเยี่ยม จากนั้นเขาก็มีผลงานท๊อปฟอร์มหลายเรื่องด้วยกัน เช่น A Better Tomorrow II (1987), Just Heroes (1989) และโดยเฉพาะ The Killer (1989) ประสบความสำเร็จอย่างสูงทั้งในเอเชียและต่างประเทศ โดยนักวิจารณ์ทั่วโลก ต่างกล่าวกันว่าเป็นผลงานที่มีความเป็นตัวตนของเขามากที่สุด
จากนั้นช่วงทศวรรษที่ 90 เขาก็ยังประสบความสำเร็จอยู่มาก กับเรื่อง Bullet in the Head (1990), Once a Thief (1991) และ Hard Boiled (1992) ซึ่งเรื่องหลังนั้น เป็นภาพยนตร์ฮ่องกงเรื่องสุดท้ายที่เขากำกับ
ฮอลลีวูด
จากนั้นอีก 3 ปี จอห์นก็ท๊อปฟอร์มกับหนังแอ็คชั่นทางทหารเรื่อง Broken Arrow (1996) ทุนสร้าง 65 ล้านดอลลาร์สหรัฐ โดยสามารถขึ้นอันดับหนึ่งในบ็อกซ์ออฟฟิส และกวาดรายได้ในอเมริกาถึง 70.7 ล้านดอลลาร์สหรัฐ และ 150.2 ล้านดอลลาร์สหรัฐ จากทั่วโลก
ปี 1997 จอห์นประสบความสำเร็จอย่างสูงกับภาพยนตร์แอ็คชั่น-ทริลเลอร์เรื่อง Face/Off (1997) ทุนสร้าง 80 ล้านดอลลาร์สหรัฐ หนังประสบความสำเร็จอย่างสูง สามารถกวาดรายได้ในอเมริกาไปกว่า 112.2 ล้านดอลลาร์สหรัฐ และ 245.6 ล้านดอลลาร์สหรัฐจากทั่วโลก แถมนักวิจารณ์ยังกล่าวว่าเป็นภาพยนตร์อเมริกาที่มีความเป็นตัวตนของจอห์นที่สุด
ปี 2000 จอห์นก็มาคุมหน้าที่กำกับภาพยนตร์สายลับภาคต่อของ Mission Impossible ในเรื่อง Mission: Impossible 2 (2000) ภาพยนตร์ประสบความสำเร็จอย่างสูงอีกครั้ง ทำให้ชื่อของเขา กลายเป็นที่รู้จักของคนทั่วโลกมากขึ้นกว่าเดิม แต่เขาต้องมาสะดุดกับภาพยนตร์สงครามโลกครั้งที่สองทุนสูงเรื่อง Windtalkers (2002) นำแสดงโดย นิโคลัส เคจ และภาพยนตร์ไซไฟ-แอ็คชั่น Paycheck (2003) ที่สร้างจากนวนิยายของ ฟิลิป เค. ดิก โดยเรื่องทั้งสองไม่ค่อยประสบความสำเร็จทั้งในอเมริกและทั่วโลก ทำให้จอห์น เว้นจากงานภาพยนตร์ในฮอลลีวูดจนถึงทุกวันนี้
สามก๊ก
Red Cliff (2008) คือผลงานมหากาพย์สงครามเรื่องล่าสุดของจอห์น นับว่าเป็นภาพยนตร์จีนเรื่องแรกของเขาในรอบ 15 ปีที่เขาไปทำหนังอเมริกา นำแสดงโดย เหลียงเฉาเหว่ย, ทาเคชิ คาเนชิโร, จางฟงอี้, จางเจิ้น, เจ้าเวย, ฮูจุน, หยูหยง โดยมีทุนสร้างกว่า 80 ล้านดอลลาร์สหรัฐ โดยจอห์นทำหน้าที่ทั้ง กำกับ, เขียนบท และอำนวยการสร้าง โดยสร้างจากวรรณกรรมจีนอิงประวัติศาสตร์เรื่อง สามก๊ก ซึ่งได้ยกเอาเหตุการณ์สำคัญๆในเรื่อง คือ ศึกผาแดง มาถ่ายทอดโดยแบ่งออกฉายเป็นสองภาค
ภาคแรกเปิดฉายพร้อมกันทั่วเอเชียในวันที่ 10 กรกฎาคม ค.ศ. 2008 โดยสามารถเปิดตัวขึ้นอันดับหนึ่งบ็อกซ์ออฟฟิส ทั้งในจีน, ฮ่องกง และไต้หวัน แต่ที่ประเทศไทยถือว่าไม่ค่อยประสบความสำเร็จนัก
รายได้ของทั้ง 2 ภาครวมทั้งสิ้น 248.4 ล้านดอลลาร์
งานอื่นๆ
จอห์นมีผลงานทางโทรทัศน์ในอเมริกาอยู่หลายเรื่อง เริ่มตั้งแต่ซีรีส์โทรทัศน์เรื่อง Once a Thief (1996 - 1997) โดยสร้างจากภาพยนตร์ฮ่องกงของจอห์นในชื่อเดียวกัน ว่าเรื่องราวของกลุ่มนักโจรกรรม 3 คนที่ต้องไปทำภารกิจของในแต่ละตอน อีกเรื่องคือ Blackjack (1998) นำแสดงโดย ดอล์ฟ ลันท์เกรน ว่าด้วยเรื่องของบอดี้การ์ดที่มีความผิดปกติทางสายตา ได้รับมองหมายให้คุ้มกันนางแบบสาวคนนึง ที่ถูกคุกคามโดยฆาตกรโรคจิต และ The Robinsons: Lost in Space (2004) เป็นเรื่องราวการผจญภัยอวกาศของครอบครัวโรบินสัน
ปี 1998 จอห์นได้กำกับภาพยนตร์โฆษณาให้กับสินค้า ไนกี้ สองครั้งคือ Futebol Airport และ Good VS Evil นำแสดงโดยนักฟุตบอลทีมชาติบราซิล
ปี 2002 จอห์นมีส่วนร่วมในภาพยนตร์สั้นของบีเอ็มดับเบิลยู เรื่อง The Hire (2002) โดยกำกับตอนที่ชื่อว่า Hostage นำแสดงโดย ไคลฟ์ โอเวน
ปี 2005 จอห์นมีส่วนร่วมในโปรเจกต์ภาพยนตร์สั้นเรื่อง All the Invisible Children (2005) โดยเป็น 1 ใน 7 ผู้กำกับที่มากำกับภาพยนตร์สั้นโดยมีเรื่องราวเกี่ยวกับเด็กหลากหลายประเทศ ที่ได้รับเงินสนับสนุนจากโครงการยูนิเซฟ และ WFP 2 ซึ่งจอห์นกำกับในตอนที่มีชื่อว่า Song Song & Little Cat โดยเปิดฉายครั้งแรกในเทศกาลภาพยนตร์นานาชาติเวนิส เมื่อเดือนกันยายน ปี 2005
ปี 2007 จอห์นมีผลงานอำนวยการสร้างและกำกับ ซึ่งมีทั้งผลงานเกมที่ชื่อว่า Stranglehold (VG) (2007) โดยดึงเอาคาแรคเตอร์ของดาราคู่บุญอย่าง โจวเหวินฟะ มาเป็นตัวละครหลักในเกม ซึ่งวางจำหน่ายทั้งเครื่องเพลย์สเตชัน 3, เอกซ์บอกซ์ 360 และเครื่องคอมพิวเตอร์พีซี จากนั้นจอห์นก็มีงานสร้างนิยายภาพแนวแอ๊คชั่นโดยใช้ชื่อว่า John Woo's 7 Brothers (2006 - 2007) ของสำนักพิมพ์เวอร์จิน คอมิคส์ ฉบับ ลิมิเต็ด ซีรีส์ โดยออกในรูปแบบ Director's Cut และมีเล่มสองในชื่อว่า John Woo's 7 Brothers II (2007) และอำนวยการสร้างแอนิเมชันญี่ปุ่นเรื่อง Appleseed Saga: Ex Machina (2007) ของชินจิ อาระมากิ โดยดัดแปลงจากหนังสือการ์ตูนของ ชิโร ซามูเนะ โดยจัดจำหน่ายในรูปแบบ ดีวีดีและบลูเรย์ และภาพยนตร์แอ๊คชั่น - แก๊งค์สเตอร์เรื่อง Blood Brothers (2007) โดยรีเมคจาก Bullet in the Head ของจอห์นเอง
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 15 เรื่องของ จอห์น วู 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น
1946
Callionymus ogilbyi
Callionymus ogilbyi, Eastern Australian longtail dragonet เป็นสปีชีส์ของวงศ์ปลามังกรน้อยที่พบเฉพาะถิ่นในน่านน้ำแปซิฟิกนอกชายฝั่งนิวเซาท์เวลส์ ประเทศออสเตรเลีย ชื่อเฉพาะมอบให้เกียรติแก่ เจมส์ ดักลาส โอกิลบี้ (1853-1925) นักสัตววิทยาและนักอนุกรมวิธานชาวไอริช-ออสเตรเลีย
วงศ์ปลาหมอสี
ปลาในวงศ์ปลาหมอสีมีลักษณะหลายหลากแตกต่างกันไปตามสภาพแวดล้อมของถิ่นกำเนิด ปลาหมอสีส่วนใหญ่เป็นปลาน้ำจืด แต่มีบางชนิดพบในน้ำกร่อย ปลาในวงศ์นี้พบมากที่สุดใน ทวีปอเมริกาเหนือ ทวีปแอฟริกา อินเดียใต้ ศรีลังกา ตะวันออกกลาง และทวีปอเมริกาใต้ ซึ่งมีประมาณ 900 และ 290 ชนิดตามลำดับ นอกจากนี้ ปลาในวงศ์ปลาหมอสีมีความสำคัญต่อมนุษย์ในหลายลักษณะ ปลาบางชนิด เช่น ปลานิล จัดเป็นปลาเศรษฐกิจที่เลี้ยงง่าย โตเร็ว ในขณะที่ปลาอีกหลายชนิดเป็นปลาตู้สวยงาม เช่น ปลาเทวดา, ปลาปอมปาดัวร์ และ ปลาออสการ์ เป็นต้น
สกุล
วงศ์ปลาหมอสีจำแนกย่อยเป็นอย่างน้อย 221 สกุล ตัวอย่างสกุลปลาหมอสีที่มีความสำคัญหรือเป็นที่รู้จักแพร่หลาย ได้แก่
ปลาหมอสีลูกผสม
ปลาหมอสีลูกผสมข้ามชนิด นิยมเรียกกันว่า "ครอสบรีด" เป็นที่นิยมเลี้ยงเป็นปลาสวยงาม ในประเทศไทยและประเทศอื่น ๆ ในทวีปเอเชียอีกหลายประเทศ ที่คุ้นเคยกันมานานก็คือ ปลาหมอมาลาวี (ปลาในสกุล Aulonocara) ที่มีขายทั่วไป มักไม่ใช่ปลาชนิดแท้ แต่เป็นเชื้อสายมาจากปลาลูกผสมข้ามชนิดในสกุลเดียวกัน ปลาหมอฟลามิงโก้ก็เช่นกัน มักเป็นปลาลูกผสมข้ามชนิดมากกว่าเป็นปลาชนิดแท้ ในระยะหลัง ยังมีปลาลูกผสมอื่น ๆ ที่เป็นที่แพร่หลายมาก คือ ปลาในกลุ่มนี้ เป็นลูกผสมจากปลาหมอสีหลายชนิด จากหลายสกุล จึงนอกจากจะเป็นลูกผสมข้ามชนิด ยังเรียกได้ว่าเป็นลูกผสมข้ามสกุลอีกด้วย
กีฬาระบำใต้น้ำในโอลิมปิกฤดูร้อน 1992
กีฬาระบำใต้น้ำในโอลิมปิกฤดูร้อน 1992 จัดแข่งขันที่บาร์เซโลนา ประเทศสเปน แข่งขัน 2 ประเภทและจัดแข่งสำหรับผู้หญิงเท่านั้น
พรรคเพื่อไทรวมพลัง
พรรคเพื่อไทรวมพลัง (PHEU THAI RUAMPHALANG) เป็นพรรคการเมืองในประเทศไทย เริ่มมีบทบาททางการเมืองในปี 2566 เมื่อชนะการเลือกตั้งอย่างเหนือความคาดหมายในการเลือกตั้งสมาชิกสภาผู้แทนราษฎรจังหวัดอุบลราชธานี 2 เขตเลือกตั้ง โดยพรรคเพื่อไทรวมพลัง ถูกกล่าวเชื่อมโยงกับตระกูลหวังศุภกิจโกศล (จิตรวรรณ หวังศุภกิจโกศล) และตระกูลจิตรพิทักษ์เลิศ
ประวัติ
พรรคเพื่อไทรวมพลัง เป็นพรรคการเมืองไทยที่จดทะเบียนเป็นลำดับที่ 14/2564 เมื่อวันจันทร์ที่ 25 ตุลาคม พ.ศ. 2564 พร้อมกับพรรคไทยสร้างสรรค์ มีนาย วสวรรธน์ พวงพรศรี และว่าที่ร้อยตรี วิชัย จิตรพิทักษ์เลิศ เป็นหัวหน้าพรรคและเลขาธิการพรรคคนแรก โดยมีที่ทำการพรรคแห่งแรกอยู่ที่ 122/91 หมู่ 6 ตำบลสุเทพ อำเภอเมืองเชียงใหม่ จังหวัดเชียงใหม่
ต่อมาในวันอาทิตย์ที่ 15 พฤษภาคม พ.ศ. 2565 นายวสวรรธน์ได้ยื่นหนังสือลาออกจากตำแหน่งทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ และในวันเดียวกันทางพรรคเพื่อไทรวมพลังได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเป็นเอกฉันท์เลือกนายวสวรรธน์ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของนายวรเชษฐ เชิดชู พร้อมกันนี้ยังได้ทำการเปลี่ยนแปลงสำนักงานใหญ่ของพรรคเป็น 608 หมู่ 12 ตำบลไร่น้อย อำเภอเมืองอุบลราชธานี จังหวัดอุบลราชธานี ซึ่งเป็นที่ทำการพรรคในปัจจุบัน
Goniopectinidae
Goniopectinidae เป็นวงศ์ของเอไคโนเดอร์มาตาที่อยู่ในอันดับ Paxillosida
พรรคเพื่อไทรวมพลัง
ประวัติ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566​ พรรคเพื่อไทรวมพลังส่งผู้สมัครแบบบัญชีรายชื่อ 19 คน ไม่มีชื่อแคนดิเดตนายกรัฐมนตรี และแบบแบ่งเขต 2 เขต คือ จังหวัดอุบลราชธานี เขต 3 และเขต 10 โดยผู้สมัครแบบแบ่งเขตชนะการเลือกตั้งทั้ง 2 เขต ส่วนผู้สมัครบัญชีรายชื่อของพรรคไม่ได้รับการเลือกตั้ง
Goniopectinidae
สกุลในวงศ์นี้ ได้แก่:
ออลิเวอร์ นอร์วุด
ออลิเวอร์ เจมส์ นอร์วุด (เกิดวันที่ 12 เมษายน 1991) เป็นนักฟุตบอลอาชีพผู้เล่นในตำแหน่งกองกลางให้กับเชฟฟีลด์ยูไนเต็ดในพรีเมียร์ลีก
Cristacoxidae
Cristacoxidae เป็นสกุลของสัตว์พวกกุ้งกั้งปูที่อยู่ในวงศ์ Harpacticoida.
ออลิเวอร์ นอร์วุด
นอร์วุดได้เริ่มต้นอาชีพของเขากับแมนเชสเตอร์ยูไนเต็ด โดยมีช่วงที่ถูกปล่อยยืมตัวให้กับคาร์ไลล์ยูไนเต็ด, สคันทอร์ปยูไนเต็ด และคอเวนทรีซิตี ก่อนที่จะย้ายไปฮัดเดอส์ฟีลด์ทาวน์และเรดิง เขาเป็นผู้เล่นที่พา 3 สโมสร เลื่อนชั้นสู่พรีเมียร์ลีกได้ 3 ฤดูกาลติดต่อกันในช่วงปี 2017–2019 ได้แก่ ไบรตันแอนด์โฮฟอัลเบียน, ฟูลัม และเชฟฟีลด์ยูไนเต็ด แม้ว่าเขาจะเกิดที่อังกฤษ และเคยเล่นให้กับทีมชาติอังกฤษรุ่นอายุไม่เกิน 17 ปี แต่เลือกเล่นให้กับทีมชาตินอร์เทิร์นไอร์แลนด์ในรุ่นอายุที่สูงกว่านั้น จนไปถึงชุดใหญ่
เกียรติประวัติ
ไบรตันแอนด์โฮฟอัลเบียน
Cristacoxidae
สปีชีส์ในสกุล ได้แก่:
ออลิเวอร์ นอร์วุด
เกียรติประวัติ
ฟูลัม
เชฟฟีลด์ยูไนเต็ด
รางวัลส่วนตัว
สาธารณรัฐอิสลามอัฟกานิสถานในโอลิมปิกฤดูร้อน 1936
ประเทศอัฟกานิสถาน เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติอัฟกานิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 2 ชนิดกีฬา ผลการแข่งขันครั้งนี้ประเทศอัฟกานิสถานไม่ได้รับเหรียญรางวัล
กรีฑา
ผลการแข่งขันดังนี้ :
Ganeriidae
Ganeriidae เป็นวงศ์ของเอไคโนเดอร์มาตาที่อยู่ในอันดับ Valvatida
สกุลในวงศ์นี้ ได้แก่:
เหตุฆาตกรรมชารีบูกีน อัลตันตูยา
ชารีบูกีน อัลตันตูยา (มองโกเลีย: Шаарийбуугийн Алтантуяа; Shaariibuugiin Altantuyaa; ชารีโบกีง อัลตันตุยา หรือ อัลตันตูยา ชารีบู; Altantuya Shaariibuu, 6 พฤษภาคม 1978 – 18 ตุลาคม 2006) เป็นสตรีชาวมองโกเลียและเหยื่อฆาตกรรมที่เสียชีวิตจากระเบิด PETN กับ RDX หรือไม่ก็จากการฆาตกรรมทางอื่นแล้วอำพรางศพทิ้งด้วยการระเบิด ในวันที่ 18 ตุลาคม 2006 พบศพของเธอมนพื้นที่รกร้างแห่งหนึ่งในเมืองชะฮ์อาลัม ประเทศมาเลเซีย กรณีการเสียชีวิตของเธอมีความสำคัญมากในการเมืองร่วมสมัยของมาเลเซียอันเป็นผลจากข้อกล่าวหาว่าผู้มีส่วนเกี่ยวข้องในการฆาตกรรมนี้เป็นบุคคลใกล้ชิดของอดีตนายกรัฐมนตรีมาเลเซีย นาจิบ ราซัก
ในตอนแรก ศาลสูงชะฮ์อาลัมมีคำตัดสินให้ผู้ต้องหา อับดุล ราซัก บากินดา พ้นโทษ และลดหย่อนโทษประหารชีวิตให้กับผู้ถูกต้องหาอีกสองคน คือหัวหน้าสายตรวจ อาซีละฮ์ ฮาดรี (Chief Inspector Azilah Hadri) และ สิบโท ซีรุล อัซฮาร์ อูมาร์ (Corporal Sirul Azhar Umar) ในวันที่ 9 เมษายน 2009 หลังการตัดสินคดีความยาวนาน 159 วัน ต่อมา ในวันที่ 23 สิงหาคม 2013 ทั้ง ซีรุล และ ฮาซีละฮ์ ถูกตัดสินพ้นโทษโดยศาลอุทธรณ์ นำมาสู่การถกเถียงอย่างหนักไปทั่วมาเลเซีย ในวันที่ 13 มกราคม 2015 ศาลสหพันธรัฐมาเลเซีย ซึ่งเป็นศาลสูงสุดของประเทศ ได้ย้อนคำตัดสินพ้นโทษของทั้งสองบุคคล และตัดสินอีกครั้งว่าทั้งคู่มีผิดฐานฆาตกรรม ต้องโทษประหารชีวิต อย่างไรก็ตาม ซีรุลหลบหนีไปยังประเทศออสเตรเลีย และความพยายามของทางการมาเลเซียในการขอส่งตัวนักโทษข้ามแดนถูกระงับลงตากกฎหมายของออสเตรเลียที่ห้ามการส่งนักโทษข้ามแดนไปยังประเทศที่ยังมีโทษประหารชีวิตอยู่
หลังการเลือกตั้งทั่วไปในมาเลเซีย ปี 2018 ที่ซึ่งอดีตพรรคผู้นำ บารีซันเนซันนัลพ่ายแพ้เป็นครั้งประวัติศาสตร์ ผู้ชนะการเลือกตั้ง นายกรัฐมนตรี มาฮาตีร์ โมฮามัด และคณะ ซึ่งรวมบิดาของอัลคันตูยา มีความหวังว่าจะมีการตรวจสอบกรณีฆาตกรรมของเธอเพิ่มเติมอีกครั้งเพื่อหามูลเหตุจูงใจในการฆาตกรรม และเพื่อทวงคืนความยุติธรรมให้กับเธอ ซีรุลระบุว่าเขาจะยินยอมเปิดเผยว่ามีอะไรเกิดขึ้นจริงบ้างในการฆาตกรรม ก็ต่อเมื่อเขาได้รับการอภัยโทษโดยสมบูรณ์เพื่อให้เขาเดินทางกลับมาเลเซียได้ ในวันที่ 16 ธันวาคม 2019 ฆาตกร อาซีละฮ์ ฮาดรี ขณะถูกคุมขังรอโทษประหารชีวิตในเรือนจำกาจัง กล่าวหาว่าเขาได้รับคำสั่งฆ่าอัลตันตูยามาจากนายกรัฐมนตรีนาจิบ ราซัก และ อับดุล ราซัก บากินดา พรรคพวกของนาจิบ
รัสมุส เลียร์ตอร์ฟ
เขาจบการศึกษาจากโรงเรียนคิงซิตีใน พ.ศ. 2531 และมหาวิทยาลัยวอเตอร์ลูใน พ.ศ. 2536m ในด้านวิศวกรรมศาสตร์ ปัจจุบันทำงานอยู่ที่บริษัทยาฮู!
สถาปัตยกรรมโหยสละ
สถาปัตยกรรมโหยสละ เป็นรูปแบบหนึ่งของสถาปัตยกรรมโบสถ์พราหมณ์ ที่เกิดขึ้นในยุคของจักรวรรดิโหยสละ ระหว่างคริสต์ศตวรรษที่ 11-14 ซึ่งปกครองบริเวณที่ในปัจจุบันอยู่ในรัฐกรณาฏกะ อิทธิพลของโหยสละมาถึงจุดสูงสุดในช่วงคริสต์ศตวรรษที่ 13 สมัยที่ปกครองบริเวณที่ราบสูงเดกกัน ตัวอย่างเทวสถานยุคโหยสละที่สำคัญ เช่น เจนนเกศวมนเทียรที่เบลูร์, โหยสเลศวรมนเทียรที่หเลพีฑู และเจนนเกศวมนเทียรที่โสมนาถปุระ   การศึกษาสถาปัตยกรรมโหยสละพบว่าได้รับอิทธิพลบ้างจากชาวอินโด-อารยัน และอิทธิพลของงานศิลป์แบบอินเดียใต้ ทำให้สถาปัตยกรรมโหยสละมีความโดดเด่นเฉพาะตัว
เทวสถานที่สร้างก่อนสมัยจักรวรรดิโหยสละในช่วงกลางคริสต์ศตวรรษที่ 12 แสดงให้เห็นถึงอิทธิพลจากสถาปัตยกรรมจลุกยะตะวันตก ส่วนเทวสถานในยุคถัด ๆ มาจึงเริ่มมีงานศิลป์แบบโหยสละเสริมเข้าไป ปัจจุบันมีเทวสถานจำนวนกว่าสามร้อยแห่งที่หลงเหลืออยู่ภายในพื้นที่ของรัฐกรณาฏกะ และอีกหลายแห่งที่ปรากฏในงานเขียนและเอกสารโบราณ เทวสถานจำนวนมากกระจุกตัวอยู่ในอำเภอมเลนาฑู ซึ่งเคยเป็นเขตพระราชฐานของกษัตริย์โหยสละ
สโมสรฟุตบอลเนิททิงเงิน
สโมสรฟุตบอลเนิททิงเงิน (FC Nöttingen) เป็นสโมสรฟุตบอลเยอรมนี ตั้งอยู่ที่เขตเนิททิงเงิน เมืองเริมคิงเงิน รัฐบาเดิน-เวือร์ทเทิมแบร์ค นอกจากฟุตบอลแล้ว สโมสรยังมีกีฬาเทเบิลเทนนิส และกีฬาพื้นบ้านอย่าง ฟุตบอลเทนนิส ซึ่งเป็นการเล่นลูกฟุตบอลบนโต๊ะเทนนิส เกมฟุตบอลเทนนิสถูกแนะนำโดย Fritz Schnürle ในช่วงทศวรรษ 1920
ผลงานแบ่งตามฤดูกาล
แหล่งที่มา:
อักษรเงียบ
ในระบบการเขียนอักษร อักษรเงียบ คือตัวอักษรที่ไม่ออกเสียงใด ๆ เมื่อออกเสียงคำคำนั้น การถอดเสียงทางสัทอักษรที่อธิบายการออกเสียงได้ดีและบอกความเปลี่ยนแปลงตามไวยากรณ์และคำใกล้เคียง จะต้องใช้สัญลักษณ์ที่แสดงว่าตัวอักษรนั้นจะไม่มีเสียง สำหรับการเขียนจะใช้เครื่องหมายวงกลมและเส้นตรงตัดผ่านวงกลมนั้น เรียกเสียงดังกล่าวว่า "ศูนย์" (zero) คล้ายกับเครื่องหมาย "เซตว่าง" แต่ต้องไม่สับสนกับตัวอักษร Ø ของภาษาเดนมาร์กและภาษานอร์เวย์ ในการนำเสนอตัวอักษรผ่านการพิมพ์หรือคอมพิวเตอร์กราฟิกที่ใช้ระบบสัทอักษรสากล จะใช้เครื่องหมาย ∅
อึนจาเมนา
อึนจาเมนา (Ndjamena, N’Djaména; نجامينا, Nijāmīnā) เป็นเมืองหลวงและเมืองที่ใหญ่ที่สุดของประเทศชาด เมืองท่าบนฝั่งแม่น้ำชารี เป็นตลาดสำคัญของการทำปศุสัตว์ เกลือ อินทผลัม ธัญพืช เนื้อสัตว์ ปลา การทำฝ้าย ที่ถือเป็นอุตสาหกรรมสำคัญ และยังเป็นศูนย์กลางเศรษฐกิจของประเทศชาด ถึงแม้ว่าจะเกิดปัญหาความรุนแรงในเมือง
อะลี อิบน์ อะบี ฏอลิบ
อะลี อิบน์ อะบี ฏอลิบ (علي بن أﺑﻲ طالب; ʿAlī ibn Abī Ṭālib) เป็นบุตรเขยของศาสนทูตมุฮัมมัด อิมามที่ 1 ตามทัศนะชีอะฮ์ อย่างไรก็ตามทัศนะของมัซฮับซุนนี อิมามอะลีเป็นเคาะลีฟะฮ์ที่ 4 และศูฟีย์เกือบทุกสายถือว่าเป็นปฐมาจารย์ ต่างก็ยกย่อง อะลี ว่าเป็นสาวกผู้ทรงธรรมและเป็นปราชญ์ผู้ประเสริฐเลิศ
ประวัติ
อะลีกำเนิดในกะอ์บะฮ์ มหานครมักกะฮ์ วันที่ 13 เดือนเราะญับ ปีช้างที่ 30 ตรงกับวันที่ 9 ตุลาคม ค.ศ. 599 หรือปีที่ 10 ก่อนมับอัษการแต่งตั้งศาสดามุฮัมมัด
บิดาของท่านคือ อะบูฏอลิบ และมารดาคือ ฟาฏิมะหฺ บินตุ อะสัด
ท่านมีบุตร 36 คน ในจำนวนนั้นคือ ฮะซัน ฮุซัยน์ ซัยนับ และมุฮัมมัด อิบนุลฮะนะฟียะหฺ
อิมามอะลี ถูกพวกคอวาริจญ์คนหนึ่งลอบทำร้ายที่เมืองกูฟะหฺ วันที่ 17 รอมะฎอน ปี ฮ.ศ. 40 ด้วยการใช้ดาบฟันอาบยาพิษฟันบนศีรษะของท่าน และแล้ว วันที่ 21 รอมะฎอน ปี ฮ.ศ. 40 ตรงกับวันที่ 28 มกราคม ค.ศ. 661 ท่านก็สิ้นอายุขัย สุสานอันประเสริฐของท่านอยู่ที่ เมืองนะญัฟประเทศอิรัก
นะหฺญุลบะลาเฆาะหฺ
นะหฺญุลบะลาเฆาะหฺ (ยอดโวหาร) เรียกในภาษาอังกฤษว่า Peak of Elloquence เป็นหนังสือรวบรวมสุนทโรวาทและสุภาษิตของอะลี ที่เป็นมรดกอันล้ำค่าตกทอดมาจนถึงวันนี้ รวบรวมโดยชะรีฟ อัรรอฎีย์
ตัวอย่างจากนะหฺญุลบะลาเฆาะหฺ
เมื่อมอบธงชัยให้แก่มุฮัมมัด อิบนุลฮะนะฟียะหฺ กล่าวว่า "แม้นภูเขาจะเคลื่อนที่เธอก็จงมั่นอย่าเคลื่อนที่ จงกัดกรามของเธอ จงให้อัลลอหฺทรงยืมกะโหลกศีรษะของเธอ จงตอกเท้าเข้าในธรณี ยิงจักษุให้ไกลสุดหมู่มนุษย์ จงลดสายตาของเธอลงต่ำ และจงทราบเถิดว่า ชัยชนะนั้นมาจากอัลลอหฺพระพิสุทธิคุณ"
วรรณกรรมอิมามอะลี
นอกจากคำปาฐกถา และฮะดีษแล้ว ยังมีบทกวีมากมาย ที่บันทึกจากอิมามอะลี และมีการรวบรวมเป็นเล่ม
ตัวอย่างสุนทรโรวาทของอิมามอะลี
การให้อภัย ๐ การให้อภัยนับเป็นมงกุฏของคุณภาพที่ยิ่งใหญ่
๐ จงยอมรับในการขออภัย สำหรับผู้ที่เขาแสวงหาการอภัยโทษจากท่าน
๐ นับเป็นการดีที่ไม่กระทำบาปหนึ่ง มากกว่าที่จะไปขอให้ผู้หนึ่งอภัยให้กับเรา
๐ คนที่ชั่วที่สุด ก็คือ ผู้ที่ไม่เคยให้อภัยแก่ใครหรือไม่เคยแม้แต่จะขออภัยใคร
๐ จงอย่ารีบเร่งไปสู่การลงโทษบุคคลผู้หนึ่ง ในความผิดหนึ่งที่เขากระทำ แต่จงปล่อยให้มีโอกาสเพื่อการขออภัย ในระหว่างการกระทำผิดและ การลงโทษ
๐ จงลงโทษคนใช้ของท่านหากเขาฝ่าฝืนคำสั่งของพระเจ้า แต่จงอภัยให้กับการที่เขาดื้อดึงไม่ทำตามท่าน
๐ เมื่อท่านมีชัยชนะเหนือศัตรูของท่านจงอภัยให้กับเขา อันเป็นหนทางที่ท่านจะตอบแทนการขอบคุณต่อพระเจ้าที่พระองค์ได้ทรงประทานพลัง อำนาจในการพิชิตให้กับท่าน
๐ เขาเพียงผู้เดียวเท่านั้นที่สามารถให้อภัยก็คือ ผู้มีอำนาจที่จะจัดการลงโทษ
๐ ถ้าหากท่านมีโอกาสและมีอำนาจเหนือศัตรูของท่าน ก็จงให้อภัยกับเขาเพื่อเป็นการขอบคุณพระเจ้าต่อชัยชนะนี้
๐ กิจกรรมที่ดีเลิศของบุคคลผู้หนึ่งที่ยิ่งใหญ่ก็คือ การให้อภัยและการลืม
ความพิเศษของอิมามอะลี
นักปราชญ์ชาวซุนนะหฺอย่างน้อย ๑๐ ท่านได้รายงานฮะดีษเกี่ยวกับภักดีต่ออะลี เป็นทางนำสู่สวรรค์ เพราะการภักดีต่อท่านเป็นการภักดีต่ออัลลอหฺ
๒. ในการขอพรดังที่กล่าวมา ท่านนบีมูซา ได้ขอจากอัลลอหฺ ให้แต่งตั้ง "อะหฺลี" (คนในครอบครัวข้าฯ) เป็นผู้ช่วยกิจการ แล้วท่านนบีก็ได้ขอให้อัลลอหฺแต่ตั้งคนในครอบครัวของท่านเป็นผู้ช่วยกิจการของท่านเช่นกัน คนๆนั้นคือท่านอะลี ตามฮะดีษ ดังกล่าว นั่นก็เพราะว่าท่านมีคุณสมบัติที่ครบถ้วนเหมาะแก่การเป็นผู้นำ และเป็นผู้หนึ่งในจำนวนสี่คนที่ท่านนบีได้เอาผ้ามาคลุมเป็นสัญลักษณ์ ตอนอายะหฺ ๓๓:๓๓ ลงมา แล้วขอพรว่า โอ้อัลลอหฺ พวกเขาเหล่านี้คือครอบครัวของข้าฯ ขอให้พระองค์ขจัดความโสโครกออกไปจากพวกเขา และได้ทรงขัดเกลาให้พวกเขาสะอาด
ถึงแม้ ท่านหญิงอุมมุซะละมะหฺ ซึ่งอยู่ในเหตุการณ์ต้องการเข้ามาในผ้านั้น ท่านนบีก็ไม่อนุญาตให้ นี่เป็นหลักฐานแสดงให้เห็นว่า ภรรยาท่านนบีไม่ใช่อะหฺลุลบัยตฺตามที่อัลกุรอานประสงค์ (มีตำราชาวซุนนะหฺระบุเรื่องนี้ อย่างน้อย ๕๓ เล่ม)
อายะหฺ ๓๓:๓๓ เป็นหลักฐานบ่งบอกถึงความสะอาดของท่านอะลีผู้ที่ได้รับสมญานามว่าเป็นวะลีย์ (ผู้ปกครอง) ดั่งที่กล่าวมาข้างต้นในข้อ ๑.
๓. เมื่อท่านอะลีเป็นผู้ปกครองดั่งที่กล่าวมาแล้ว ผู้ตามก็ต้องจงรักภักดี และการจงรักภักดีนี้จึงเป็นหลักการศรัทธาที่สามารถจะเป็นเครื่องตัดสินว่า คน ๆ หนึ่งเป็นผู้ศรัทธาหรือไม่ อัลกุรอานบอกว่า "จงกล่าวเถิด ว่าฉันจะไม่ขอสิ่งใดเป็นเครื่องตอบแทน นอกจากการรักต่อญาตินี้ (อัชชูรอ ๒๓) นั่นคือ อะลี ฟาฏิมะหฺ ฮะซัน และฮุเซน ตามฮะดีษที่รายงานในตำราชาวซุนนะหฺ อย่างน้อย ๓๓ เล่ม
ความรักที่เป็นภาคบังคับไม่ใช่ความรักธรรมดา และไม่ใช่ต่อคนธรรมดา ความรักนี้เป็นความรักต่อบรรดาผู้คนที่อัลลอหฺได้ประกันสวนสวรรค์ให้ ผู้ใดที่ไม่รักอะลีและอีก ๓ คนนั้น ก็จะกลายมุนาฟิกโดยไม่ต้องมาโต้แย้ง (ฮะดีษเกี่ยวกับเรื่องนี้มีอยู่ในตำราซุนนะหฺมากมาย) เพราะการรักที่อายะหฺดังกล่าวต้องการได้กลายเป็นสัญลักษณ์หนึ่งการศรัทธาที่ถูกต้อง
Coralliomyzontidae
Coralliomyzontidae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
สปีชีส์ในสกุล ได้แก่:
Glyptocidaridae
Glyptocidaridae เป็นวงศ์ของเอไคโนเดอร์มาตาที่อยู่ในอันดับ Stomopneustoida.
สกุลในวงศ์นี้ ได้แก่:
ยูฟ่าแชมเปียนส์ลีก ฤดูกาล 1998–99
ยูฟ่าแชมเปียนส์ลีก ฤดูกาล 1998–99 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 44 และเป็นฤดูกาลที่ 7 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก
รอบคัดเลือกรอบสอง
ทีมที่พ่ายแพ้จะได้ผ่านคัดเลือกรอบแรกของ ยูฟ่าคัพ ฤดูกาล 1998–99.
พ.ศ. 2474
พุทธศักราช 2474 (นับแบบใหม่) ตรงกับปีคริสต์ศักราช 1931 เป็นปีปกติสุรทินที่วันแรกเป็นวันพฤหัสบดี ตามปฏิทินเกรกอเรียน
องค์การบริหารส่วนตำบลดอนตะโก
องค์การบริหารส่วนตำบลดอนตะโก อาจหมายถึง
Corallanidae
Corallanidae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
สปีชีส์ในสกุล ได้แก่:
Faujasiidae
Faujasiidae เป็นวงศ์ของเอไคโนเดอร์มาตาที่อยู่ในอันดับ Clypeasteroida.
สกุลในวงศ์นี้ ได้แก่:
องค์การบริหารส่วนตำบลโพธิ์ทอง
องค์การบริหารส่วนตำบลโพธิ์ทอง อาจหมายถึง
ดรอเบตา-ตูร์นูเซเวริน
ดรอเบตา-ตูร์นูเซเวริน (Drobeta-Turnu Severin, ; Drobeta; Szörényvár, Szörénytornya; Северин; Дробета-Турну Северин/Drobeta-Turnu Severin) เป็นเมืองในเทศมณฑลเมเฮดินตส์ ประเทศโรมาเนีย ตั้งอยู่บนฝั่งซ้ายของแม่น้ำดานูบ ทางใต้ของโกรกธารไอร์ออนเกต เมืองมีประชากร 86,475 คน (ค.ศ. 2011) โดยเพิ่มขึ้นจาก 18,628 คน ในปี ค.ศ. 1900
จิตรกรรมตะวันออก
จิตรกรรมตะวันออก หรือ ภาพเขียนของศิลปะสายอินเดีย เป็นงานศิลปะที่มีลักษณะเด่นอยู่ที่การแสดงเนื้อเรื่องใช้ภาพคนเป็นสิ่งดำเนินเรื่อง จึงได้รับการเอาใจใส่เป็นพิเศษที่ประดิษฐ์ภาพคนให้เด่น และประกอบด้วยทิวทัศน์ ปราสาทราชวัง ตามที่ปรากฏในเนื้อเรื่อง ความกลมกลืนและหลักการจัดตัวภาพมีส่วนคล้ายกัน
เฉพาะในกลุ่มประเทศในสายศิลปะอินเดีย นอกจากนั้นก็มีการเน้นภาพคนสำคัญให้เด่นกว่าคนอื่น ๆ ในภาพเดียวกัน ซึ่งเท่ากับใช้ภาพช่วยเล่าเรื่องให้เข้าใจนั่นเอง การใช้สีก็จะผสมสีให้เป็นไปตามความต้องการแล้วระบายสีจนเรียบแบบไม่เน้นแสงเงา และไม่แสดงกาลเวลาด้วย การตัดเส้นเป็นสิ่งสำคัญมาก ส่วนพื้นที่ในการเขียนภาพนั้น